آذربایجانین گؤرکملی ضیالی‌لاری یوبیلیارا مکتوب، تلقرام گؤندریر، اونو بو آغیرلاما مراسیمنه لاییق یازیچی، مؤحترم ادیب، قودرتلی وطنداش، موعلیم و تربیه‌چی، خالقین فداکار اوغلو کیمی قییمتلندیریردیلر. خالقین احتیرامی ن. وزیروفون یارادیجی‌لیق ایلهامینی، ایشله‌مک هوسینی جوشدورموش، ادیب هم ایجتیماعی حیاتدا، هم ده بدیعی یارادیجی‌لیق ساحه‌سینده داها فعال چالیشمیشدیر. بو ایللرده او،  " پول دوشکونو حاجی فرج "  کومدی‌سینی، " تزه عصرین ایبتیداسی " درامینی یازمیش، بؤیوک فرانسه یازیچیسی ژان باتیست مولیئرین  " خسیس "  کومدی‌سینی " آغا کریم خان اردبیلی " ، فرانسه مضحکه‌سی  " وکیل پاتلن "-ی ایسه  " دله‌دوز "  آدی ایله تبدیل ائتمیشدیر. آذربایجاندا آوریل ایستیلاسیندان سونرا ن. وزیروف باکیدا کند تصروفاتی تکنیکوموندا موعلیم ایشله‌میشدیر. یازیچی مئشه‌چی‌لیک ایشی ایله باغلی طلبه‌‌لری آذربایجانین موختلیف رایون‌لارینا آپاریر، تجروبه مشغله‌‌لرینه رهبرلیک ائدیردی. لاکین قوجامان یازیچی‌نین صحتی پوزولموشدو، تئز–تئز اورک آغری‌سیندان شیکایتله‌نیردی. حکیم‌لر اونا ایشدن چیخیب ایستیراحت ائتمگی مصلحت گؤروردو‌لر.